Veebruar 2019

Veebruar 2019, kroonika 2019. aasta veebruar algas reedel ja lõppes 28 ööpäeva pärast neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Ameerika Ühendriigid teatasid oma lahkumisest 1987. aastal NSV Liiduga sõlmitud keskmaa-tuumajõudude piiramise lepingust (INF-leping). Otsust põhjendati sellega, et Venemaa on lepingut ühepoolselt korduvalt rikkunud, tootes lepinguga keelustatud lõhkepäid ja nende kandureid. Ameerika Ühendriikide lepingust lahkumine jõustub juulis 2019, kui Venemaa pole selleks ajaks lepinguga vastuolus olevat relvastust hävitanud. Ameerika Ühendriikide peamine skaudiorganisatsioon Boy Scouts of America võttis ametlikuks nimeks Scouts BSA, et rõhutada organisatsiooni pühendumist soolise võrdõiguslikkuse tagamisele. Ühtlasi võeti samal päeval organisatsiooni vastu esimesed naisliikmed. Ameerika Ühendriikides teatas senaator Cory Booker kavatsusest pürgida 2020. aasta presidendivalimistel Demokraatliku Partei presidendikandidaadiks. Jõustus Euroopa Liidu ja Jaapani vaheline vabakaubandusleping (JEFTA). Kuuba linna Viñalest ja selle lähiümbrust tabasid meteoriiditükid. Suurim leitud kivi oli läbimõõduga 11 cm. Maailmapanga presidendi kohusetäitjaks sai seoses senise presidendi Jim Yong Kimi tagasiastumisega Kristalina Georgieva. Eesti Kultuurkapital andis üle 2018. aasta Eesti Kultuurkapitali aastapreemiad. Auhinnagalal osales ka Eesti kultuuriminister Indrek Saar. Prantsusmaa pealinnas Pariisis ja teistes suuremates linnades toimusid 12. nädalavahetust järjest kollaste vestide protestiliikumise organiseeritud meeleavaldused. Politsei hinnangul osales meeleavaldustel üle riigi umbes 58 600 inimest. Venemaa teatas vastusena Ameerika Ühendriikide eelmise päeva otsusele, et lahkub samuti keskmaa-tuumajõudude piiramise lepingust (INF-leping). Venezuela õhujõudude kindral Francisco Yáñez teatas esimese kõrge sõjaväelasena toetusest ennast ajutiseks riigipeaks kuulutanud parlamendi esimehele Juan Guaidóle. Venezuela de facto president Nicolás Maduro teatas, et toetab ennetähtaegsete parlamendivalimiste korraldamist riigis tekkinud põhiseadusliku kriisi ületamiseks. Eesti Filharmoonia Kammerkoor alustas kuni 16. veebruarini kestnud kontsertreisi Austraalias. El Salvadoris toimusid presidendivalimised. Valimised võitis juba esimeses voorus absoluutse enamusega Nayib Bukele, kes kogus 53,1% valijate toetuse. Paavst Franciscus alustas visiiti Araabia Ühendemiraatide pealinnas Abu Dhabis. Sellega sai temast esimene Araabia poolsaart külastanud paavst. Ameerika Ühendriikide president Donald Trump nimetas siseministri kandidaadiks senise siseministri kohusetäitja David Bernhardti. Burkina Faso kindral Moise Minoungou teatas televisioonis peetud kõnes, et talle alluvad relvajõud on riigi loodeosas, Maliga piirnevatel aladel tapnud kolme sõjalise operatsiooni käigus 146 äärmuslikku islamisti. Tegemist oli võimude vastusega islamistide rünnakutele. Euroopa Liidu mitmed liikmesriigid, teiste seas ka Eesti, tunnustasid Juan Guaidód Venezuela ajutise riigipeana. Suurtest liikmesriikidest keeldus Guaidó tunnustamisest ainult Itaalia. Gruusia haridusministeerium viis sisse hariduskorralduse muudatuse, millega kaotatakse Gruusias alates 2019. aastast osaliselt ja alates 2020. aastast täielikult gümnaasiumi lõpueksamid. Türkmenistani president Gurbanguly Berdimuhammedow allkirjastas korralduse, millega lõpetatakse kolme aasta jooksul samm-sammult teaduste akadeemia riiklik rahastamine. Tegemist on ühe kokkuhoiumeetmega, mida Türkmenistani valitsus rakendab energeetikasektori jätkuva kriisi tõttu. Ameerika Ühendriikide president Donald Trump pidas Ameerika Ühendriikide Kongressis presidendi iga-aastase kõne olukorrast riigis. Kesk-Aafrika Vabariigi valitsus allkirjastas pealinnas Banguis pärast kaks nädalat kestnud rahuläbirääkimisi rahulepingud 14 mässulise relvarühmitusega, mis on alates 2012. aastast pidanud keskvalitsuse vastu relvastatud võitlust. Saksamaa tšarterlendude teenindamisele keskendunud lennufirma Germania teatas maksejõuetusest ja tühistas kohe kõik oma lennud. Eestis lõppesid omal soovil parlamendist tagasi astunud Laine Randjärve volitused XIII Riigikogu liikmena. Ameerika Ühendriikides tegi politoloogia õppejõud Vanessa Tyson avalduse, milles kirjeldas üksikasjalikult, kuidas Virginia osariigi asekuberner Justin Fairfax oli teda 2004. aastal seksuaalselt ahistanud. Belgias Brüsselis allkirjastati Makedoonia liitumisprotokoll NATO-ga ühinemiseks. Guatemala peaprokurör esitas kohtule taotluse puutumatuse võtmiseks riigi endiselt esileedilt ja praeguselt presidendikandidaadilt Sandra Torreselt. Torrest süüdistatakse seotuses tema partei valimiskampaania ebaseadusliku rahastamisega 2015. aastal. Torres on ise nimetanud seda oma vastaskandidaadi, endise peaprokuröri Thelma Aldana kättemaksuks. Eesti Rahvusraamatukogus kuulutati välja 2018. aasta 25 kauneimat Eesti raamatut. Itaalias Roomas toimunud UEFA kongressil valiti organisatsiooni presidendiks järgmiseks viieks aastaks tagasi sloveen Aleksander Čeferin. Prantsusmaa välisministeerium kutsus tagasi oma suursaadiku Itaalias, protesteerides sellega Itaalia valitsuse liikmete korduvate verbaalsete rünnakute vastu Prantsusmaa võimude suunal. Tegemist on esimese korraga alates Teisest maailmasõjast, mil Prantsusmaa on Itaalia suhtes selliseid diplomaatilisi meetmeid rakendanud. Suurbritannia reisifirma Thomas Cook Group teatas kavatsusest müüa oma lennuettevõte Thomas Cook Airlines ja ka kõik teised lennundusega tegelevad tütarettevõtted. Ukraina Ülemraada kiitis häältega 334:35 heaks põhiseaduse preambuli sõnastuse muutmise. Preambulisse kirjutati sisse Ukraina rahva Euroopa identiteet ning Ukraina pöördumatu Euroopa ja euroatlantiline kurss, mille elluviimise kohustus lasub presidendil. Kreeka parlament ratifitseeris häältega 153:140 liitumisprotokolli, mis võimaldab Makedoonial saada NATO täisliikmeks. Protokoll allkirjastati Makedoonia ja NATO esindajate vahel kaks päeva varem Brüsselis. Ameerika Ühendriikides teatas senaator Elizabeth Warren kavatsusest pürgida 2020. aasta presidendivalimistel Demokraatliku Partei presidendikandidaadiks. Aafrika Liidu esimeheks sai Egiptuse president ‘Abd al-Fattāḩ Khalīl as-Sīsī. Ameerika Ühendriikides teatas senaator Amy Klobuchar kavatsusest pürgida 2020. aasta presidendivalimistel Demokraatliku Partei presidendikandidaadiks. Ameerika Ühendriikides Los Angeleses tehti teatavaks 61. Grammy auhindade võitjad. Aasta salvestiseks ja aasta looks valiti Childish Gambino esitatud laul "This Is America", aasta plaadi auhinna sai Kacey Musgravesi "Golden Hour". Hispaania pealinnas Madridis toimus paremerakondade korraldatud meeleavaldus peaminister Pedro Sáncheze valitsuse vastu, kellele peamiselt heideti ette järeleandmisi Kataloonia iseseisvuslastele. Meeleavaldusel osales politsei hinnangul umbes 45 000 inimest. Suurbritannias Londonis tehti teatavaks Briti Filmi- ja Telekunsti Akadeemia auhinnad. Parimaks filmiks tunnistati Alfonso Cuaróni draamafilm "Roma", parimaks Briti filmiks Yorgos Lanthimose ajalooline draama "Soosik". Alfonso Cuarón sai ka parima lavastaja auhinna, parima naispeaosa auhinna sai Olivia Colman osatäitmise eest filmis "Soosik" ja parima meespeaosa auhinna Rami Malek osatäitmise eest filmis "Bohemian Rhapsody". Šveitsis toimus Šveitsi Roheliste Partei noorteorganisatsiooni algatatud rahvahääletus maastikukaitsevööndi laiendamise üle. Umbes 64% häältega lükkasid hääletusel osalenud ettepaneku tagasi. Ungari peaminister Viktor Orbán avalikustas perekondadele suunatud uued maksusoodustused ja laenuvõimalused, mis on mõeldud sündimuse kasvu soodustamiseks riigis. Ameerika Ühendriikide riigisekretär Mike Pompeo oli ametlikul visiidil Ungaris, kus kohtus Ungari välisministri Péter Szijjártóga ja kutsus Ungari valitsust üles ettevaatlikkusele majandus- ja energeetikaaalase koostöö arendamisel Venemaaga. Lätis Riia linnavolikogus kukkus läbi linnapea Nils Ušakovsi vastu korraldatud kolmas umbusaldusavaldus alates tema käesoleva ametiaja algusest 2017. aastal. Türgi suurimas linnas İstanbulis kukkus alla sõjaväele kuulunud helikopter. Neli helikopteri pardal viibinud sõdurit toimetati haiglasse, kus nad surid saadud vigastustesse. Eestis tehti teatavaks 2018. aasta Bonnieri preemia laureaadid. Auhind läks jagamisele Eesti Rahvusringhäälingu ajakirjaniku Merilin Pärli ja Eesti Ekspressi ajakirjaniku Kirsti Vainküla vahel, kes kirjutasid vanemliku hoolitsuseta jäänud poisist. Eesti Keele Instituut avas uue sõnastikuportaali Sõnaveeb. Hispaanias Madridis algas kohtuprotsess 12 Kataloonia poliitiku üle, keda süüdistatakse 2017. aasta ebaseadusliku iseseisvusreferendumi ettevalmistamises ja läbiviimises. Makedoonia hakkas vastavalt Kreekaga sõlmitud kokkuleppele kandma ametlikult nime Põhja-Makedoonia. Eestis Tallinnas Viru hotelli konverentsikeskuses toimus linnade ja valdade päev, kus teiste seas astusid üles ka peaminister Jüri Ratas, justiitsminister Urmas Reinsalu ja sotsiaalkaitseminister Kaia Iva. Eestis teatati, et Sisekaitseakadeemia uueks rektoriks on valitud senine arendusprorektor ja rektori kohusetäitja Marek Link. Eestis valis Viimsi vallavolikogu uueks vallavanemaks Reformierakonna liikme Laine Randjärve. Senine vallavanem Siim Kallas lahkus ametist seoses kavatsusega asuda tööle XIV Riigikogus. Eesti Panga nõukogu valis salajasel hääletusel panga presidendi kandidaadiks senise asepresidendi Madis Mülleri. Ameerika Ühendriikides teatas oma tagasiastumisest FEMA administraator Brock Long. Ameerika Ühendriikides Washingtonis tunnistas ringkonnakohtunik Amy Berman Jackson president Donald Trumpi valimiskampaania endise juhi Paul Manaforti süüdi Föderaalsele Juurdlusbüroole ja eriuurijale Robert Muellerile valetunnistuste andmises. Belgias Brüsselis algas NATO liikmesriikide kaitseministrite kahepäevane ametlik kohtumine, millel osales ka Eesti kaitseminister Jüri Luik. Hispaania parlament lükkas häältega 191:158 tagasi peaminister Pedro Sáncheze valitsuse esitatud 2019. aasta riigieelarve, tekitades sellega võimaluse ennetähtaegsete parlamendivalimiste esilekutsumiseks. Iraanis Sīstān va Balūchestāni provintsis toimunud enesetapurünnakus islami revolutsioonilise kaardiväe sõdureid transportinud bussile hukkus 27 sõjaväelast ja veel 13 sai vigastada. Komooride president Azali Assoumani loobus vastavalt põhiseadusele oma ametikohustuste täitmisest, et ta saaks osaleda presidendivalimiste kampaanias. Presidendi kohuseid asus täitma Moustadrane Abdou. Vatikani usudoktriini kongregatsioon tagandas vaimulikuametist Washingtoni endise peapiiskopi Theodore Edgar McCarricki, kes oli tunnistatud süüdi alaealiste seksuaalses kuritarvitamises. Ameerika Ühendriikide presidendi Donald Trumpi administratsioon teatas, et president on valmis kuulutama Mehhiko piirile rajatava müüri jaoks lisaraha saamiseks välja eriolukorra. Ameerika Ühendriikide Senat kinnitas häältega 54:45 uueks justiitsministriks William Barri, kes astus ka samal päeval ametisse. Indias Jammu ja Kashmiri osariigis toimunud enesetapurünnakus julgeolekujõududele hukkus 40 inimest. Vastutuse viimaste aastakümnete ohvriterohkeima rünnaku eest võttis peamiselt Pakistanis tegutsev islamistlik äärmusliikumine Jaish-e-Mohammad. Prantsusmaa lennukitootja Airbus teatas, et lõpetab 2021. aastal reisilennuki Airbus A380 tootmise. Otsuse tingis vähene nõudlus selle lennukimudeli järele. Suurbritannia parlamendi alamkoda lükkas häältega 303:258 tagasi peaminister Theresa May esitatud Euroopa Liidust lahkumise (Brexit) strateegia. Hääletamata jätsid mitmed euroskeptikutest Konservatiivse Partei saadikud, kelle toetus oleks hääletuse tulemust võinud muuta. Parlamendi otsus ei ole valitsusele siduv, aga näitas taas peaministri suutmatust oma erakonda Brexiti küsimuses ühtsena hoida. Šveitsi parlamendi alamkoja Rahvusnõukogu õiguskomisjon otsustas häältega 19:4 heaks kiita eelnõu, mis parlamendis vastuvõetuna seadustaks samasooliste abielu ja laste adopteerimise samasooliste paaride poolt. Ameerika Ühendriikide president Donald Trump kuulutas riigi lõunapiiril välja eriolukorra, mis võimaldab tal suunata parlamendi heakskiiduta miljardeid dollareid Mehhiko piirile rajatava müüri ehitamisse. Ameerika Ühendriikides teatas Massachusettsi osariigi endine kuberner Bill Weld oma kavatsusest pürgida 2020. aasta presidendivalimistel Vabariikliku Partei presidendikandidaadiks. Weld on esimene vabariiklane, kes on väljendanud huvi kandideerida 2020. aastal praeguse presidendi Donald Trumpi vastu. Ameerika Ühendriikides jalatsite jaemüügiga tegelev ettevõte Payless ShoeSource teatas, et sulgeb kõik oma 2100 kauplust Ameerika Ühendriikides ja lõpetab ka oma e-poe tegevuse. Kaupluste võrk peaks olema likvideeritud mai lõpuks 2019. Ameerika Ühendriikides Illinois' osariigis Aurora linna ühes tehases toimunud massitulistamises hukkus viis inimest ja sai haavata kuus sündmuskohal viibinud politseinikku. Tulistaja, 45-aastane Gary Martin hukkus ka ise hiljem tulevahetuses politseiga. Hispaania peaminister Pedro Sánchez kuulutas seoses tema valitsuse esitatud riigieelarve tagasilükkamisega parlamendis välja ennetähtaegseda parlamendivalimised, mis toimuvad 28. aprillil. Kreeka peaminister Aléxis Tsípras nimetas uueks välisministriks Giórgos Katroúgkalose, kes astus ametisse 18. veebruaril. Liibanoni peaministri Sa‘d al-Ḩarīrī valitsus võitis häältega 111:6 parlamendis toimunud usaldushääletuse. Nigeeria Kaduna osariigi kaheksast külast leiti kokku 66 tapetud inimese, sealhulgas 22 lapse surnukehad. See avastus koos mitme nädala jooksul toimunud rünnakutega valimisjaoskondade vastu ja valimissedelite puudusega mitmetes osariikides sundis riigi keskvalimiskomisjoni lükkama nädala võrra edasi järgmiseks päevaks kavandatud presidendi- ja parlamendivalimised. Afganistani Kandahāri provintsis korraldas islamiliikumine Ţālebān rünnaku piirivalve garnisonile. Hukkusid kõik kohapeal viibinud 32 piirivalvurit. Ameerika Ühendriikides teatas Heather Nauert, et taandab oma kandidatuuri Ameerika Ühendriikide suursaadiku ametikohale Ühinenud Rahvaste Organisatsiooni juures. Suurbritannia lennufirma Flybmi esitas pankrotitaotluse ja lõpetas samal päeval kõigi lendude opereerimise. Lennufirmal oli kokku 17 lennukit ja 25 Euroopa-sisest lennuliini. Eestis Tallinnas Saku Suurhallis toimus lauluvõistluse Eesti Laul 2019 finaal. Lauluvõistluse võitjaks ja Eesti esindajaks 2019. aasta Eurovisiooni lauluvõistlusel valiti rootsi laulja Victor Crone lauluga "Storm". Iisraeli peaminister Binyamin Netanyahu nimetas välisministri kohusetäitjaks transpordi- ja luureministri Yisrael Katzi, säilitades ka tema senised portfellid. Ameerika Ühendriikide president Donald Trump kutsus Miamis peetud kõnes Venezuela sõjaväge loobuma toetusest president Nicolás Madurole ja lubama riiki välisriikide, sealhulgas Ameerika Ühendriikide saadetud humanitaarabi. Trump ähvardas ühtlasi Madurole lojaalseks jäävaid ohvitsere, et "nad kaotavad kõik". Ameerika Ühendriikides vaidlustasid 16 osariiki kohtus president Donald Trumpi otsuse kuulutada riigi lõunapiiril välja eriolukord. Trump oli eriolukorra välja kuulutanud kolm päeva varem, et luua võimalused lisaraha eraldamiseks Mehhiko piirile müüri rajamiseks. Austraalia peaminister Scott Morrison avalikustas, et riigi parlamenti ja mitmeid parteisid tabas kaks nädalat varem ulatuslik küberrünnak. Peaministri sõnul oli piisavalt tõendeid, et rünnak pandi toime mõne teise riigi eestvõttel. Burkina Faso peaminister Christophe Dabiré võitis häältega 84:19 parlamendis toimunud usaldushääletuse. Ameerika Ühendriikides teatas senaator Bernie Sanders oma kavatsusest pürgida 2020. aasta presidendivalimistel Demokraatliku Partei presidendikandidaadiks. Suurbritannias lahkus Leiboristliku Partei parlamendisaadik Joan Ryan protestiks antisemitismi vastu oma senise erakonna parlamendifraktsioonist ja liitus kaheksanda liikmena uue tsentristliku parlamendirühmaga The Independent Group. Ameerika Ühendriikide president Donald Trump nimetas justiitsministri asetäitja kandidaadiks Jeffrey Roseni. Rosen peaks välja vahetama Trumpi suhtes 2017. aastal uurimise algatanud senise aseministri Rod Rosensteini. Bangladeshi pealinna Dhaka vanalinnas hilisõhtul puhkenud tulekahjus hävis neli hoonet, neist kolm elumaja. Põlengus hukkus vähemalt 78 inimest. Portugali peaminister António Costa valitsus võitis parlamendis toimunud umbusaldushääletuse. Valitsuse umbusaldamist toetas 103 parlamendiliiget, selle vastu oli 115 parlamendiliiget. Suurbritannia parlamendi alamkojas lahkus protestiks Konservatiivse Partei Euroopa Liidu vastase poliitika tõttu erakonna fraktsioonist kolm parlamendiliiget (Anna Soubry, Sarah Wollaston ja Heidi Allen), kes liitusid juba varem Leiboristlikust Parteist lahkunud saadikute moodustatud tsentristliku ja Euroopa Liitu kuulumist pooldava parlamendirühmaga The Independent Group. Sellega kasvas uue parlamendirühma liikmete arv 11 inimeseni. Ameerika Ühendriikides Chicagos võttis politsei süüdistatuna valetunnistuste andmises vahi alla näitleja Jussie Smolletti, kes oli süüdistanud kahte meest tema suhtes rassistliku ja homofoobse rünnaku toimepanekus. Hiljem selgus, et Smollett oli tõenäoliselt ise rünnaku lavastanud, samuti saatnud endale ise rassistlikke ja homofoobseid ähvarduskirju. Hispaania koosseisu kuuluvas Kataloonias toimus üldstreik, millega nõuti 35-tunnise töönädala kehtestamist ja alampalga tõstmist. Tegelikult kujutas streik endast protesti Kataloonia iseseisvusliikumise juhtide üle Madridis peetava kohtuprotsessi vastu. Iisraelis teatasid peaminister Binyamin Netanyahu kaks peamist rivaali aprillikuistel parlamendivalimistel, Benny Gantz ja Yair Lapid, et moodustavad valimisliidu. Ühtlasi leppisid nad kokku, et valimisvõidu korral hakkavad nad peaministri ametikohal roteeruma. Kasahstani president Nursultan Nazarbajev rahuldas peaminister Bakõtžan Sagõntajevi tagasiastumispalve ja nimetas peaministri kohusetäitjaks Askar Mamini. Venezuela president Nicolás Maduro sulges piiri Brasiiliaga, et sedakaudu ei saaks riiki toimetada humanitaarabi, mis tema hinnangul on ettevalmistus välisriikide sõjaliseks invasiooniks. Ühtlasi ähvardas Maduro sulgeda ka piiri Colombiaga. Venezuelas läks opositsiooni poolele üle endine sõjaväe vastuluure peadirektoraadi ülem, parlamendiliige Hugo Carvajal, kes kutsus ühtlasi sõjaväge üles loobuma president Nicolás Maduro toetamisest. Eestis pidas viimase istungi XIII Riigikogu. Nelja aasta jooksul pidas parlamendi 13. koosseis 459 istungit ja võttis vastu 588 õigusakti. Ameerika Ühendriikide president Donald Trump esitas suursaadiku ametikohale Ühinenud Rahvaste Organisatsiooni juures Kelly Knight Crafti kandidatuuri. Kesk-Aafrika Vabariigis teatas tagasiastumisest peaminister Simplice Sarandji. Sudaani president ‘Umar Ḩasan Aḩmad al-Bashīr saatis seoses valitsusvastaste meeleavaldustega laiali peaminister Mutaz Musa valitsuse. Ühtlasi kuulutas president aastaks välja erakorralise seisukorra. Ameerika Ühendriikides Los Angeleses kuulutati 39. korda välja Kuldse Vaarika filmiauhindade võitjad ehk 2018. aasta halvimad filmid. Halvimaks filmiks tunnistati "Holmes ja Watson", halvimaks režissööriks sama filmi lavastaja Etan Cohen. Kokku võitis see film viis Kuldset Vaarikat. Halvima meesnäitleja auhind läks aga president Donald Trumpile tema ülesastumiste eest dokumentaalfilmides "Death of a Nation" ja "Fahrenheit 11/9". Nigeerias toimusid parlamendi- ja presidendivalimised. Presidendiks valiti tagasi Muhammadu Buhari, kes sai 55,6% antud häältest. Valimisaktiivsus oli väga väike, osales 34,7% hääleõiguslikest elanikest. Sudaani president ‘Umar Ḩasan Aḩmad al-Bashīr nimetas uueks peaministriks Mohamed Tahir Ayala. Ühtlasi nimetas ta senise kaitseministri Awad Ibn Aufi asepresidendiks, säilitades ka tema ministriportfelli. Mõlemad astusid ametisse järgmisel päeval, 24. veebruaril. Venezuelas katkestas president Nicolás Maduro valitsus diplomaatilised suhted Colombiaga ja teatas Colombia diplomaatide maalt väljasaatmisest, süüdistades Colombia valitsust opositsiooni toetamises ja katsetes toimetada riiki humanitaarabi, mida Maduro pole nõustunud vastu võtma. Samal päeval deserteerus 60 Venezuela rahvuskaardi sõdurit ja põgenes üle piiri Colombiasse. Üle riigi aset leidnud kokkupõrgetes sõjaväe ja opositsiooni toetajate vahel hukkus vähemalt neli ja sai vigastada 50 inimest. Ameerika Ühendriikides Los Angeleses kuulutati välja Ameerika Filmikunsti ja -teaduste Akadeemia auhinna Oscar laureaadid. Neli auhinda võitis Freddie Mercury elust kõnelev draamafilm "Bohemian Rhapsody", filmis mänginud Rami Malek sai parima meespeaosatäitja auhinna. Parima naispeaosatäitja auhind läks Olivia Colmanile osatäitmise eest filmis "Soosik". Parimaks filmiks valiti "Roheline raamat". Kuubas toimus referendum uue põhiseaduse üle. Moldovas toimusid parlamendivalimised. Valimised võitis venemeelne Moldova Vabariigi Sotsialistide Partei, mis sai 31,2% häältest ja 34 kohta 101-liikmelises parlamendis. Seni võimul olnud Euroopa Liidu orientatsiooni toetav Moldova Demokraatlik Partei sai 23,6% häältest ja 23 kohta parlamendis. Valimisaktiivsus oli madal, valimistel osales vaid 49,2% hääleõiguslikest elanikest. Senegalis toimusid presidendivalimised. Presidendiks valiti tagasi Macky Sall, kes sai 58,3% antud häältest. Valimisaktiivsus oli 66,2%. Eestis tähistati mitmete pidulike üritustega Eesti Vabariigi iseseisvumise 101. aastapäeva. Vabaduse väljakul toimus kaitsejõudude paraad, Tallinna Kaarli kirikus oikumeeniline jumalateenistus, millel teenis EELK peapiiskop Urmas Viilma. Peaminister Jüri Ratas ning haridus- ja teadusminister Mailis Reps andsid Eesti Teaduste Akadeemia saalis üle riigi teadus-, kultuuri- ja spordipreemiad ning Wiedemanni keeleauhinna. Ameerika Ühendriikide Aafrika väejuhatus korraldas Somaalia keskosas õhurünnaku äärmusliku islamiliikumise Ash-Shabāb võitlejatele. Ameeriklaste hinnangul hukkus rünnakus 35 islamisti. Briti Neitsisaartel toimusid parlamendivalimised. Valimistel saavutas absoluutse enamuse Neitsisaarte Partei, mis sai 46,5% antud häältest ja 13 valitavast kohast 8 kohta. Iraanis astus tagasi välisminister Moḩammad Javād Z̧arīf, kes oli sattunud pärast Ameerika Ühendriikide taganemist Iraaniga sõlmitud tuumaleppest terava kriitika alla. Iraani president Ḩasan Rūḩānī lükkas aga järgmisel päeval tema tagasiastumispalve tagasi. Kasahstani president Nursultan Nazarbajev nimetas peaministri kohusetäitja Askar Mamini peaministrikandidaadiks. Samal päeval kiitis parlament tema kandidatuuri heaks. Kesk-Aafrika Vabariigi peaministriks nimetati Firmin Ngrébada. Suurbritannias teatas Leiboristlik Partei, et kui riigi parlament ei kiida heaks nende pakutud kokkuleppe kavandit Euroopa Liidust lahkumiseks, siis asuvad nad toetama Euroopa Liidust lahkumise küsimuses uue rahvahääletuse korraldamist. Austraalias avalikustati detsembris 2018 langetatud kohtuotsus, millega katoliku kiriku kardinal George Pell mõisteti süüdi laste seksuaalses ahistamises ja ärakasutamises. Tegemist on kõrgeima Vatikani ametnikuga, kes kunagi on seksuaalkuritegudes süüdi mõistetud. Kardinal ise on teatanud otsuse edasikaebamisest. Briti Neitsisaarte peaministrina vannutati ametisse Andrew Fahie. Colombia immigratsiooniagentuur avalikustas, et Venezuela kaitsejõudude isikkoosseisust on Colombiasse põgenenud kokku 274 inimest. Lisaks teatasid nad, et viimase 48 tunni jooksul on Colombiasse põgenenud ka vähemalt 150 inimest Venezuela julgeolekujõududest. Põhja-Korea juht Kim Chŏng-un saabus soomustatud rongis Vietnami pealinna Hanoisse, kus tal seisis ees kohtumine Ameerika Ühendriikide presidendi Donald Trumpiga. Hiljem samal päeval saabus riiki ka Donald Trump. Egiptuse pealinnas Kairos Ramsese raudteejaamas sõitis rong teelt välja ja põrkas kokku perrooniga, mille tagajärjel süttisid põlema veduri kütusepaagid, sealt levis tuli mitmetele jaamas asuvatele hoonetele. Kokkupõrkes ja selle tagajärjel puhkenud tulekahjus hukkus 20 ja sai vigastada veel 40 inimest. Õnnetuse tõttu astus samal päeval ametist tagasi transpordiminister Hisham Arafat. Kesk-Aafrika Vabariigi peaministrina astus ametisse Firmin Ngrébada. Pakistan tulistas oma õhuruumis alla kaks India õhujõudude lennukit. Üks lennuk kukkus India, teine Pakistani territooriumile. Indiasse kukkunud lennuki mõlemad piloodid hukkusid, Pakistani territooriumile kukkunud lennuki piloot vahistati. India tunnistas lennukite viibimist Pakistani õhuruumis, väidetavalt oli nende missioon rünnata äärmusliku islamiliikumise Jaish-e-Mohammad tugipunkte. Ukraina rahvusringhääling teatas mitteosalemisest 2019. aasta Eurovisiooni lauluvõistlusel. Rahvusringhääling ja Ukraina Eurovisiooni eelvõistluse võitja Maruv ei suutnud kokkuleppele jõuda tema esinemise tingimustes, milles nõuti loobumist kontsertide andmisest Venemaal ja patriootlike sõnumite esitamist. Kuna Maruvi asendamisest keeldusid ka kaks muud muusikakollektiivi, kelle poole rahvusringhääling pöördus, loobuti üldse lauluvõistlusel osalemisest. Vietnami pealinnas Hanois algas Ameerika Ühendriikide presidendi Donald Trumpi ja Põhja-Korea juhi Kim Chŏng-uni kohtumine. Tegemist oli kahe riigipea teise omavahelise kohtumisega. Ameerika Ühendriikide Senat kinnitas häältega 52:47 Andrew Wheeleri Ameerika Ühendriikide Keskkonnakaitseagentuuri administraatoriks. Austrias astus Burgenlandi liidumaa peaministrina ametisse Hans Peter Doskozil. Iisraeli peaprokurör Avichai Mandelblit teatas, et on kaheaastase uurimise tulemusel otsustanud esitada peaminister Binyamin Netanyahule ametliku süüdistuse altkäemaksu võtmises, pettuses ja usalduse kuritarvitamises. Vietnami pealinnas Hanois toimunud Ameerika Ühendriikide presidendi Donald Trumpi ja Põhja-Korea juhi Kim Chŏng-uni kohtumine lõppes oodatust varem. Mingit läbimurret ega kokkuleppeid kohtumisel väidetavalt ei saavutatud. ÜRO Julgeolekunõukogus kukkus Hiina ja Venemaa vastuseisu tõttu läbi Ameerika Ühendriikide resolutsioon, mis nõudis Venezuelas poliitilise kriisi lõpetamiseks uute parlamendi- ja presidendivalimiste korraldamist. Venemaa enda esitatud alternatiivne resolutsioon, mis kutsus Venezuela valitsust üles vastu võtma humanitaarabi ja hoiatas välisriikide sekkumise eest Venezuela sisepoliitikasse, ei kogunud vastuvõtmiseks piisavat toetust. Donald Trump confirms US withdrawal from INF nuclear treaty The Guardian, 1.02.2019. Scout Me In! Girls can now join Scouts BSA ABC6, 3.02.2019. Cory Booker announces he is running for president CNN Politics, 1.02.2019. EU-Japan trade agreement on track to enter into force in February 2019 European Commission, 18.12.2018. Cuba reports meteorite strike with fragments falling on Pinar del Rio Deutsche Welle, 1.02.2019. February 2019 Rulers.org Nädalainfo 28.01.-03.02.2019 Vabariigi Valitsus Gelbwesten demonstrieren gegen Polizeigewalt Spiegel Online, 2.02.2019. Russia follows US in suspending INF nuclear missile treaty CNN, 2.02.2019. Top Venezuela general rejects Maduro's legitimacy, throws support behind interim president Fox News, 3.02.2019. Venezuela's Maduro calls for early legislative elections RTE, 3.02.2019. Pope arrives in UAE for historic Gulf visit, condemns Yemen war Reuters, 3.02.2019. Burkina Faso forces kill 146 jihadists after civilian attack News24, 5.02.2019. Venezuela crisis: European states recognise Guaidó as president BBC News, 4.02.2019. В Грузии отменили выпускные экзамены в школах Мел, 4.02.2019. В Туркмении по указу президента прекратят госфинансирование Академии наук Росбалт, 4.02.2019. Trump eyes 2020 election with State of the Union speech designed to please conservatives The Independent, 6.02.2019. Central African Republic initials peace deal with armed groups Al-Jazeera, 5.02.2019. Holiday airline Germania collapses, cancels all flights Reuters, 5.02.2019. Laine Randjärv lahkub Riigikogust Riigikogu, 4.02.2019. Virginia Lt. Gov. Justin Fairfax's accuser Vanessa Tyson discloses graphic details of alleged sexual assault CNBC, 6.02.2019. NATO riigid allkirjastasid Põhja-Makedoonia liitumisprotokolli ERR Uudised, 6.02.2019. Guatemala presidential candidate targeted over financing The Washington Post, 6.02.2019. Galerii ja videod: selgusid 2018. aasta kauneimad raamatud ERR Kultuur, 6.02.2019. Aleksander Ceferin als Uefa-Präsident wiedergewählt Spiegel Online, 7.02.2019. France tells Italy 'Basta! - withdraws envoy after war of words Reuters, 7.02.2019. Thomas Cook puts airline business up for sale to raise cash Reuters, 7.02.2019. Euroatlantische Rückversicherung Junge Welt, 9.02.2019. Greece Ratifies North Macedonia's NATO Protocol Radio Free Europe/Radio Liberty, 8.02.2019. Elizabeth Warren kicks off presidential bid with challenge to super wealthy — and other Democrats CNN Politics, 9.02.2019. Democratic Sen. Amy Klobuchar announces run for president NBC News, 10.02.2019. Selgusid Gramyde võitjad ERR Menu, 11.02.2019. Madridis avaldasid tuhanded inimesed peaministri vastu meelt ERR Uudised, 10.02.2019. Selgusid BAFTA võitjad ERR Kultuur, 11.02.2019. Die durchschnittliche Volksinitiative Neue Zürcher Zeitung, 10.02.2019. Orban offers financial incentives to boost Hungary's birth rate Reuters, 10.02.2019. Pompeo Ungarile: me ei tohi lasta Venemaal Läänt lõhestada ERR Uudised, 11.02.2019. Riia linnapea elas üle järjekordse umbusaldushääletuse ERR Uudised, 11.02.2019. 4 Tote nach Absturz eines Militärhelikopters in Istanbul Daily Sabah, 12.02.2019. Bonnieri preemia läks jagamisele ERR-i portaali ja Ekspressi ajakirjaniku vahel ERR Uudised, 11.02.2019. Eesti Keele Instituut avas uue sõnastikuportaali Sõnaveeb ERR Kultuur, 11.02.2019. Kafkaesker Prozess für Kataloniens Separatistenführer Der Standard, 11.02.2019. Mazedonien heißt nun offiziell Nordmazedonien Spiegel Online, 12.02.2019. Eelinfo (7. nädal) Vabariigi Valitsus (vaadatud 12.02.2019) Sisekaitseakadeemia rektoriks saab Marek Link ERR Uudised, 12.02.2019. Rae valla elanik Laine Randjärv valiti Viimsi vallavanemaks: minust saab peagi viimsilane Delfi, 12.02.2019. Eesti Panga presidendi kandidaadiks valitud Müller: kui viimased aastad on Eesti majandusele olnud positiivsed, siis ju me järgmise seitsme aasta jooksul näeme erinevaid aegu Ärileht, 12.02.2019. Chef des US-Katastrophenschutzes Fema tritt zurück Neue Zürcher Zeitung, 14.02.2019. Trumps Ex-Wahlkampfchef Manafort hat Sonderermittler Mueller belogen Neue Zürcher Zeitung, 14.02.2019. Iran kündigt Vergeltung für Anschlag auf Eliteeinheit an Neue Zürcher Zeitung, 14.02.2019. Comunicato della Congregazione per la Dottrina della Fede Holy See Press Office, 16.02.2019. Shutdown ab – doch nun will Trump den Notstand erklären Neue Zürcher Zeitung, 15.02.2019. Über 40 Tote bei Anschlag in Kaschmir Neue Zürcher Zeitung, 14.02.2019. Airbus lõpetab 2021. aastal A380 reisilennukite tootmise ERR Uudised, 14.02.2019. Theresa May defeated on Brexit again as ERG Tories abstain The Guardian, 14.02.2019. Ehe von gleichgeschlechtlichen Paaren soll rasch ermöglicht werden Neue Zürcher Zeitung, 14.02.2019. Trump declares emergency on border, eyes $8B for wall as he signs spending package Fox News, 15.02.2019. Trump may have his first 2020 Republican challenger with former Massachusetts governor CNN Politics, 15.02.2019. Payless ShoeSource closing all 2,100 U.S. stores, starting liquidation sales Sunday USA Today, 16.02.2019. Aurora Mass Shooting: 6 Dead, Including Gunman, And 6 Officers Injured CBS Chicago, 15.02.2019. Dozens of bodies found in north-west Nigeria BBC News, 15.02.2019. Nigeria election 2019: Poll halted in last-minute drama BBC News, 16.02.2019. ‘No One Survived.’ A Taliban Attack Kills 32 at Remote Afghan Post The New York Times, 16.02.2019. Hundreds stranded as British airline collapses The Washington Times, 17.02.2019. Eesti Laulu võitis Victor Crone ERR Menu, 16.02.2019. Trump urges Venezuelan military to abandon Maduro or 'lose everything' Reuters, 18.02.2019. 16 states sue Trump over national emergency declaration, border wall USA Today, 18.02.2019. Australian political parties hit by 'state actor' hack, PM says BBC News, 18.02.2019. Bernie Sanders Launches 2020 Presidential Campaign, No Longer An Underdog NPR, 19.02.2019. MP Joan Ryan quits Labour for Independent Group BBC News, 19.02.2019. Who is Jeffrey Rosen? Three things to know about President Trump's deputy attorney general pick USA Today, 20.02.2019. Bangladesh fire: Blaze kills dozens in Dhaka historic district BBC News, 21.02.2019. Conservative split as rebels denounce grip of hardline Brexiters The Guardian, 20.02.2019. The Latest: Police: Smollett paid brothers to stage attack AP News, 22.02.2019. USA näitleja Jussie Smollett võeti politseile valeütluste andmise eest vahi alla ERR Uudised, 22.02.2019. Catalan Secessionists Are Blocking Highways and Train Tracks in a General Strike Time, 21.02.2019. Israel elections: Netanyahu challengers Gantz and Lapid join forces BBC News, 21.02.2019. Venezuela crisis: Maduro closes border with Brazil BBC News, 22.02.2019. Venezuela’s Ex-Spy Chief Rejects Maduro, Accusing Leader’s Inner Circle of Corruption The New York Times, 21.02.2019. Riigikogu 2015 - 2019 | 588 õigusakti, 459 istungit kogupikkusega 1432 tundi ERR Uudised, 22.02.2018. "Goldene Himbeeren" für Donald Trump und "Holmes & Watson" ORF, 23.02.2019. Venezuela breaks diplomatic relations with Colombia over aid, Maduro says Reuters, 23.02.2019. Four dead and at least 50 wounded in clashes over aid in Venezuela Miami Herald, 23.02.2019. 2019 Oscar Winners: The Full List The New York Times, 24.02.2019. Video ja fotod: kaitsejõudude paraad Vabaduse väljakul ERR Uudised, 24.02.2019. Urmas Viilma: valimistel hääle andmine on konkreetne armastustegu oma riigi suhtes ERR Uudised, 24.02.2019. Valitsus andis üle kultuuri, spordi ja teaduse elutööpreemiad ERR Uudised, 24.02.2019. Somaalias sai USA õhulöögis surma 35 islamiäärmuslast ERR Uudised, 26.02.2019. Labour prepared to back new Brexit referendum BBC News, 25.02.2019. Austraalia kohus mõistis Vatikani kardinali süüdi seksuaalkuritegudes ERR Uudised, 26.02.2019. US flying more reconnaissance flights off Venezuela, military sources say CNN, 27.02.2019. Kim Jong Un arrives in Vietnam to a red carpet welcome ahead of summit CNN; 26.02.2019. Cairo station fire: Train crash causes deadly blaze BBC News, 27.02.2019. Pakistan teatas kahe India sõjalennuki allatulistamisest Kashmiris ERR Uudised, 27.02.2019. Ukraine pulls out of Eurovision Song Contest 2019 BBC News, 27.02.2019. Trump and Kim meet face-to-face in Vietnam as second summit kicks off CNBC, 27.02.2019. Israeli PM Benjamin Netanyahu faces corruption charges Sky News, 28.02.2019. North Korea nuclear summit ends abruptly with no deal CNBC, 1.03.2019. Security Council rejects US, Russia resolutions on Venezuela The Washington Post, 28.02.2019.